Prime Willow-JeanWILLOW-JEAN PRIME (Labour): Tēnā koe e Te Māngai o Te Whare. I roto i te rima meneti kua homai ki ahau i tēnei rā tēnā pea ko tēnei taku kōrero i roto i tēnei tautohetohe taku kōrero mutunga mō te nohoanga o tēnei Whare Pāremata mō te toru tau. E hiahia ana ahau ki te tīmata wāku kōrero e pā ana ki te waipuke kua pāngia ki Te Tai Tokerau i ngā wiki kua pahure ake nei. E huri ana ahau e huri ana te titiro ki tōku hoa tōku whanaunga Te Minita a Peeni Henare Te Minita mō ngā Kaupapa Aituā" me kī pērā i te waipuke te āwhā wērā mea katoa. I hoki mai ki tō māua hau kāinga ā ki te awhi i te iwi. Ehara tēnei waipuke i te waipuke tuatahi ki roto i Moerewa i roto i Te Tai Tokerau engari kite ahau i tēnei tū āhuatanga i te tau 2014 i te tau 2011 anō hoki. Nō reira kua kite ahau i te pōuri o ngā whānau e noho ana i roto i Moerewa kua pāngia i tēnei waipuke i wērā o ngā tau. E hiahia ana ahau ki te mihi ki Te Rākau Whakamarumaru arā ko Te Civil Defence mō tō rātou kaha ki te tautoko ki te tiaki i te hapori ki ngā kaunihera anō hoki me ngā tāngata whenua. Kua mihi kē nei a Peeni Te hōnore Minister Henare ki tētahi o ngā tangata whenua arā ko tō māua matua a Mike Butler e kaha ana ki te tautoko i tana hapori ngā whānau kua pāngia e tēnei waipuke ā e mihi hoki ana ki a Te Hōnore Kelvin Davis i hāere mai i tērā Rātapu ki te tautoko i ngā whānau. Engari ehara i te tautoko āwhina manaaki ā-wairua ā-tinana ā-kōrero noa iho engari i hoatu hoki tētahi pūtea hei whakamāmā ake i tēnei tū āhuatanga kei runga i a rātou i tēnei wā. Tētāhi pūtea mai i te tari o Peeni engari tētahi pūtea mai i te tari o Matua Shane Jones anō hoki ki te whakatikatika ki te whakapaipai ake i ngā rori ngā piriti me ko te tūmanako ko te haukoti tēnei tū āhuatanga ā ngā tau e heke mai nei arā te 12 miriona tāra mō te waipuke ki te haukoti i te waipuke ka tīmata tērā mahi i roto i Moerewa nō reira e mihi ana. I roto i te wā whakatā me kī ehara i te recess engari he whakatā i Te Pāremata i roto ahau i tōku ake rohe o Te Tai Tokerau. Pau taku hau i te kotiti hāere ki wiwi ki wawa i roto i Te Tai Tokerau mō te tohatoha pūtea ki ngā kaupapa ko te waihanga hei oranga mō Te Tai Tokerau. Tuatahi ko Te Kaipara. I hoatu te rima miriona tāra ki Te Kaipara ono miriona tāra ki Kaikohe iwa miriona tāra ki Kerikeri tekau mā whā miriona tāra ki Kaitāia. I mua i tērā ko te whitu miriona tāra ki Kawakawa anō hoki. Ko ngā kaupapa e tautoko ana pērā i te whare pupuri tāonga ō tātou taonga o te rākau kauri kei Matakohe. Nō reira e mihi ana ki a rātou he moni hei whakarauora anō i tērā ō ngā whare pupuri tāonga. Ko te pūtea i hoatu ki Kaikohe hei hanga i tētahi pā hākinakina tētahi whare hākinakina mō ngā momo hākinakina i roto i Kaikohe mē ngā takiwā e pā tata ki Kaikohe. I kite ahau i te hekenga o ngā roimata o tētahi wahine nā te kaha harikoa te rongo i ngā kōrero ō wēnei momo kaupapa e tautokongia ana e tēnei Kāwanatanga. He pūtea anō hoki hei papa hākinakina ki Kerikeri. Kaitāia he whakarauora i te tāone o Kaitāia me te hono atu o ngā hapori iti ngā tāone iti i tērā o ngā takiwā. Nō reira kua pau kē te wā kā kore anō kia pau waku kōrero i taku pepa. Kia ora. [Greetings Mr Speaker. In the five minutes I have been allocated today perhaps my contribution in this debate will be my final speech for this sitting of this Parliament for its three-year term. I would like to begin my speech by talking about the floods that have affected the North in recent weeks. I look around and see my friend and my relation Minister Peeni Henare the "Minister for Responding to Disasters" you could say for things like floods storms and those types of things. He returned home to support the tribe. This flood was hardly the first to hit Moerewa to hit the North. I witnessed this type of thing in 2014 and in 2011. I have therefore seen the despair of families that live in Moerewa who were affected by this flood and by those floods. I would like to acknowledge Te Rākau Whakamarumaru Civil Defence and Emergency Management for their good work in supporting and helping the community. I would also like to acknowledge the councils and the local people too. The honourable Minister Peeni Henare has already thanked one of those locals our uncle Mike Butler who was a pillar of strength in supporting the community and the families that were affected by the flood. I would also like to acknowledge the Hon Kelvin Davis who arrived last Sunday to support families. It was not just support in the form of good feelings and kind words but also funding to ease the burden on those who have been impacted. There was funding support from Peeni's office but also Shane Jones' office as well to repair and clean up roads and bridges and hopefully to prevent this type of thing from happening in the years ahead. There was $12 million allocated for the prevention of floods and that work will begin in Moerewa. I would like to thank him for that. During the break—not the recess but the parliamentary break—I was based in my region of the North. I was exhausted from the constant travel to here there and everywhere in the North to distribute funding to the various initiatives that will help to revive the North. Firstly the Kaipara: $5 million allocated to the Kaipara $6 million to Kaikohe $9 million to Kerikeri $14 million to Kaitāia. Before that there was $7 million to Kawakawa. The types of initiatives supported were things like the museum to house our important artefacts related to the kauri tree in Matakohe. Therefore I would like to acknowledge them it is funding to revive that museum. The funding for Kaikohe is to build a sports complex and a sports hall for the types of sports that are played in Kaikohe and its surrounding areas. I saw tears run down the face of a woman—tears of joy—when she heard these announcements and heard about the support provided by this Government. There was also funding allocated for a sports field in Kerikeri. It will revive the town of Kaitāia and help it to connect with other small communities and towns in that area. Finally my time is up before I had a chance to finish the talking points on my paper. Kia ora.]"